**Površje (relief) Evrope**

**Ruska plošča**

1. Ruska plošča **pokriva celotno Vzhodno Evropo in je znana kot ena izmed najstarejših plošč na Zemlji**
2. **skoraj v celoti zavzema Vzhodnoevropsko nižavje, ki se le ponekod dvigne v nekoliko višji svet** (Srednjeruske višine, Privolške višine)
3. **stara kristalinska osnova tu le ponekod prihaja na dan, večinoma je prekrita z mlajšimi, nenagubanimi plastmi**
4. **te plasti so tem mlajše, čim bolj gremo proti jugo-vzhodu**
5. **na današnji izgled Vzhodnoevropskega nižavja so močno vplivale tudi reke, ki so nižavje razrezale v rahlo valovit svet, na razgibanost reliefa pa je vplivala tudi pleistocenska poledenitev**

**Stara grudasta gorovja**

1. **stara evropska grudasta gorovja so bila nagubana s Kaledonskim gubanjem v silurju in predstavljajo severni reliefni pas Zahodne Evrope**
2. **najbolj izrazita grudasta gorovja v Evropi so: Skandinavsko gorovje, Škotsko višavje in Peninske gore v Angliji**
3. **značilno za stara grudasta gorovja je, da niso pretirana visoka, so pa pomembna zaradi bogatih rudnih nahajališč (premog in železova ruda)**
4. **vzhodni del tega pasu na Švedskem in Finskem je nižji svet Baltskega ali Fenoskandijskega ščita**

**Pas nasutih nižin**

1. **pas nasutih nižin** (Nemško-poljsko nižavje) **se v Evropi vleče od francoske atlantske obale, ob Severnem morju in Baltiku do Vzhodnoevrospkega nižavja na vzhodu**
2. **nižavje prekrivajo morski in rečni sedimenti ter seveda tudi glacialni ali ledeniški sedimenti**
3. **pod sedimenti so stara grudasta gorovja** (gre za nadaljevanje gorovij iz Severne Evrope), **katere so zunanje ali eksogene sile znižale in uravnale**

**Pas grudastih sredogorij**

1. **gre za mlajša gorovja, ki so bila nagubana s hercinskim gubanjem v karbonu**
2. **značilno za sredogorja je, da so močno razdrobljena, razkosana in zelo različno visoka**
3. **vlečejo se od Centralnega masiva v Franciji, preko Ardenov, Vogezov ter Nemškega in Češkega sredogorja do Malopoljskih višin na jugu Poljske**
4. **tod najdemo številne ugreznjene višine, sredogorja pa so znana tudi po bogatih rudnih nahajališčih** (predvsem po premogu)

**Mlada alpidska slemenasta gorovja**

1. mlada alpidska slemenasta gorovja so **reliefno najvišji pas Evrope**
2. **od sredogorij na zahodu jih loči tektonski jarek** (Ronsko-Saonski tektonski jarek), **drugod pa globeli zapolnjujejo mlajši sedimenti ali pa so se izoblikovale nižje planote** (Švicarska, Bavarsko-Avstrijska) **ali podolja** (Podkarpatsko)
3. **med mladimi alpidskimi gorovji so se udrle kotline s prostranimi nižinami** (Padska, Panonska, Vlaška), **ki so gosto poseljene in pomembne za promet in industrijo**
4. **mlada alpidska slemenasta gorovja se vlečejo od Kantabrijskih gora v Španiji, preko Pirinejev, Alp, Apeninov, Karpatov v Malo Azijo in naprej do Kavkaza**
5. **med mladimi gorovju so ujeta tudi nekatera starejša hercinska gorovja** (Rodopi, Sardinske gore, Meseta)

**Zaključek**

1. **relief je zelo pomemben geografski dejavnik**, ne samo v Evropi, temveč povsod na Zemlji
2. **relief močno vpliva na lego naselij, gostoto poselitve, lego industrijskih objektov, vpliva na razvoj turizma, na potek prometnic, ...**
3. **če se osredotočimo le na promet ugotovimo, da so npr. po rečnih dolinah že davno v zgodovini potekale vse pomembnejše prometnice, stanje pa se še danes ni bistveno spremenilo** (spremenila se je seveda kvaliteta prometnic)
4. **na drugi strani so bila visoka slemenasta gorovja** (npr. Alpe) **vedno velika prometna ovira** (še posebno v zimskem času), **ki jo je človek premagal šele v modernejšem delu zgodovine z izgradnjo prederov** (npr. predor pod Mont Blancom, predor Karavanke, predori na Turski avtocesti v Avstriji, ...)

